Huomaan, että taas on mennyt muutama päivä viime kirjoituksesta. Oli hiukan kiirus viikko, joka ilta jotakin ja muistin päivittämisen siinä vaiheessa, kun katkaisin koneesta virran.\nTorstai oli ja meni, kävin syksyn ensimmäisessä pilateksessa. Ohjaaja oli nuori, valmistunut tanssijaksi ja nyt opiskelee koreografiksi, ihan vaikutti hyvältä. Huomasin ennen tunnin alkua, että 'maailman paras' lankakauppa on aivan paikan lähietäisyydellä.. Voi olla, että käyn lankaostoksilla useammin kuin ennen :P\nKotona leivoin pienen omenapiirakan, koska pienimmällä oli koulussa perjantaina Sadonkorjuujuhlat ja sinne oli pyydetty jokaista tuomaan jotakin. Omenapiirakka oli onnistunut niin hyvin, ettei muruakaan jäänyt kotiintuotavaksi, mikä olikin ihan hyvä.\nLauantaina aamulla pienin oli vähän kärtty ja selvisi, että eräs luokkalainen kiusaa. Ikävintä on, että kiusaajalla on usein kaverina poika, jonka kanssa pienin on ollut ystävä ja käy myös tämän luona leikkimässä silloin tällöin. Sanoimme pienimmälle, että viettäisi välkät mahdollisimman kaukana tästä parivaljakosta, koska hänellä kuitenkin on kaveri, jonka kanssa tykkää olla ja joka ei kiusaa. Tämä kiusaajapari kun kuulemma esittää itse olevansa kiusattuja, jos pienin ystävänsä kera menee valittamaan välkkävalvojalle. Ikävä tilanne.\nViikonlopun kuluessa hermostuin sen verran erääseen punaniska-persuun, että blokkasin hänet fb:ssä kokonaan. Olen parhaani mukaan yrittänyt olla poissa netistä tai ainakin pakolaiskeskusteluista, mutta nyt riitti. Tästä pakolaisasiasta en jaksa enää keskustella sen enempää, tulee vain paha olo ja paha mieli.\nTänään vihdoin sain aikaiseksi korjata vanhan laukkuni olkahihnan, se piti kantata uudelleen ja siinä olikin aika homma. Loppuviimeksi onnistuin vielä ompelemaan hihnan ainakin neljästi väärin kiinni, joko se oli kierteellä tai nurinpäin tai jotain, mutta sitkeästi yrittämällä sain sen kasaan. Kyllä en tee uudelleen ihan heti.\nAjattelin mennä hetkeksi töllön ääreen päättelemään uuden piponi langanloppuja, samalla voin katsoa Sleepy hollow'ta ja nauttia mukillisen teetä. Loppuun tämä ihan siksi, että se on pöljä :D\nTunnisteet: koulu, käsityöt, lapset, leipominen, työ, urheilu, uutiset, video: kumiankat\nMarjaana 7. syyskuuta 2015 klo 16.43\nEsikoinen näytti mulle tuon videon ja se on ihan hulvaton! Rupesin heti suunnittelemaan sellaista pallomerta...\nKovasti toivon, että pienimmän tilanne ratkeaisi, nuo on aina niin raskaita juttuja paitsi lapselle niin äidille kans!\nPuskissa 7. syyskuuta 2015 klo 17.31\nOI! Sellainen olisi ihan parasta! Mennään yhdessä siihen pomppimaan? :D\nNiinhän ne on, varsinkin kun itse +mies ollaan kiusattuja. Onneksi isompia ei ole kiusattu. Pitää nyt tarkkailla kehitystä..\nMarjaana 9. syyskuuta 2015 klo 11.28\nNo mulla on vähän samaa historiaa, joten ehkä siksikin ottaa nää niin raskaasti ja henkilökohtaisesti?\nJos jossain tuollainen vinkuva" pallomeri" tulee vastaan, niin mä oon mukana!!!\nPuskissa 9. syyskuuta 2015 klo 17.10\nSitäpä minäkin arvelen. Ne menee tavallaan enemmän vielä ihon alle ja syvemmälle.


Nousukunto: Herkkulakko pitää. Kiristääkö vanne otsaa?\nAloitin elokuun alussa herkuttoman ruokavalion, joka tarkoittaa herkkujen, kuten leivonnaisten, karamellien sekä muiden sokeristen herkkujen ruoppaamista ruokavaliosta. Tavoitteena on syödä ns. perusruokaa nälän tunteen ja energiankulutuksen mukaan. Lievää painonpudotustavoitetta kuitenkin silmällä pitäen.\nOlen koko ikäni tottunut syömään monipuolisesti ja sallimaan myös herkut osaksi sekaruokavaliota. Kohtuudessa ne ovat toki pysyneet, mutta nyt tuli hyvä aika tehdä irtiotto turhiin sokereihin. Ainakin kokeilumielessä. Pidän sekä henkisistä että fyysisistä haasteista ja uskoin ainakin ennen herkuttelulakon alkamista, että jo pienimuotoisen, mutta säännöllisen herkuttelun vähentäminen koettelee henkistä kypsyystasoa ja toivon mukaan myös mairittelee kehonkoostumusanalysaattorin tulosteraporttia. Koska herkuttelu usein arjessa ankkuroituu tiettyihin tilanteisiin, kuten esimerkiksi vierailuihin tai työviikon päättymiseen, täytyi aluksi realisoida mahdolliset sudenkuopat. Aamukahvikeksi, kyläilyherkuttelu, reissaaminen sekä pitkän treenin palauttava pullakahvi joutuivat nyt ennakoivan tilannetarkkailun kohteeksi. Arvelin, että tarvitsen tunnesurffailua ja kurinalaisia päätöksiä ennen tulevia vaaranpaikkoja.\nEnsimmäiset pari päivää totutut rutiinit olivatkin koetuksella. Oivalsin ja helpotuksekseni huomasin kuitenkin, että oli vaikeampaa luopua rutiineista kuin herkuista. Aamukahvi ja uutiset keksin kera oli ensimmäinen kaksintaistelun paikka. Siinä taisi maikkarin aamutv:n Lauri Karhuvaarakin olla ihmeissään, mihin Lassen keksi on unohtunut. Imurikin on ihmeissään, kun sohvan tyynyjen välissä villakoirat etsivät keksinmurusia.\nTyössäni olen huomannut, että erilaisia dieettejä lähes elämäntyökseen tehneillä ihmisillä ensimmäinen viikko (vieroitusviikko) on pahin. On päänsärkyä ja turhautuneisuutta. Parkettikin kuluu jääkaapin edessä vaikka kaapin ovi jääkin avaamatta. On nälkä, kun herkkuja ei sallita ja elimistö huutaa lisää evästä. Turhaan.\nPari viikkoa takana ja voin sanoa: I feel good! Herkuista erossa pysyminen on sujunut mallikkaasti ja voin rehellisesti sanoa, että olen päässyt luonnollisen näläntunteen kanssa suorastaan houkutteleviin lähiotteluihin. Nälkä tulee nyt luonnollisemmin ja moni asia kehossani tuntuu paremmalta. Toisen viikon teemana on ollut kuunnella näläntunnetta ja antaa kehon hieman sietää nälkää, jotta se todella uskoo, että herkkuja ei ole lähipäivinä tuossa ja perusruokaan on vaan tyydyttävä. Kärsimyskeho on aktiivinen, mutta pidetään se hiljaisena lujan mielen avulla.\nUskon, että mikäli tavoite on tarpeeksi innostava, houkutteleva ja motivoiva syntyy kurinalaisuus tavoitteenmukaisiin toimiin automaattisesti. Koet vastustusta vähemmän ja nautintoa enemmän.\nTulevana viikonloppuna on herkuttelupäivä, sillä kalenteriin tulee yksi vuosi kokemusta ja näkemystä lisää. Siihen saakka ja sen jälkeen jälleen ruodussa.\nTunnisteet: Motivaatio, Painonhallinta projekti, Tavoitteenasettelu


Tilattavat paikallislehdet kampanjoivat yhdessä alueidensa elinvoiman puolesta - Lauttakylä\nHuittinen 19.3.2020 10:55\nTilattavat paikallislehdet kampanjoivat yhdessä alueidensa elinvoiman puolesta\nJokainen paikallisesti käytetty euro auttaa alueen yrityksiä ja elinkeinoelämää.\nTilattavat paikallislehdet tekevät joka päivä töitä oman alueensa elinvoiman hyväksi.\nSanomalehtien Liiton paikallislehtijaosto, Paikallislehtien Päätoimittajayhdistys PPY ja tilattavien paikallislehtien valtakunnallinen myyntiyhtiö Suomen Paikallismediat Oy vetoavat paikallisten yritysten, työpaikkojen ja palveluiden puolesta.\n–Tämän pandemian talousvaikutukset kohdistuvat nyt vakavasti erityisesti pieniin yrityksiin ja erityisesti yrittäjiin, joista monet ovat jo nyt menettäneet suuren määrän tilauksia ja asiakkaita, Suomen Paikallismediat Oy:n hallituksen puheenjohtaja Arto Henriksson toteaa.\n–Paikkakuntien elinvoimaisuuden kannalta on erittäin tärkeää, että paikkakunnan yritykset selviävät tämän haasteen yli.\n–Me paikallislehtien tekijät haluamme paikallisten yrittäjien säilyvän katukuvassa. Yrittäjyys luo paikkakunnalle työn ja talousvaikutusten lisäksi paljon muutakin elinvoimaa. Siksi paikallisten palveluiden hyödyntäminen myös tänä haasteellisena aikana on ehdottoman tärkeää, Paikallislehtien päätoimittajayhdistyksen puheenjohtaja Sauli Pahkasalo sanoo.\n–Toivottavasti kaikki jatkavat lukemista ja myös paikallisten palveluiden käyttämistä.\nOn erittäin tärkeää, että paikkakunnan yritykset selviävät tämän haasteen yli.\n– Tilattavat paikallislehdet tekevät joka päivä töitä alueidensa elinvoiman hyväksi ja myös lukijamme kokevat meidät alueidemme ja paikkakuntiemme puolestapuhujiksi ja hengenluojiksi, SPM Oy:n liiketoimintajohtaja Sari Kuusinen siteeraa Tietoykkönen Oy:n tekemää Paikallislehtien vahvuudet -tutkimusta (2017), jossa haastateltiin lähes 11 000 ihmistä lehtien alueilta.\n–Olemme myös tarjoutuneet jakamaan kaikkien jäsenlehtiemme käyttöön ideoita, joita lehdissä on kehitelty paikallisten yritysten, työpaikkojen ja palveluiden parhaaksi, Kati Uusitalo Suomen Paikallismediat Oy:n viestinnästä sanoo.\nPaikallislehtialan yhteistyöryhmä (Sanomalehtien Liiton paikallislehtijaosto, Paikallislehtien Päätoimittajayhdistys PPY ry ja Suomen Paikallismediat Oy) vaikuttaa yhdessä tilattavien paikallislehtien puolesta etsimällä uusia yhteistyökumppaneita paikallislehdille. Ryhmän voimin käydään myös kertomassa tilattavien paikallislehtien vahvuuksista ja merkityksestä sekä liike-elämän tahoille että päättäjille.


Henkilöstövuokrausyhtiö Kipinä täyttää tänä vuonna 10 vuotta. Ala on tuossa ajassa merkittävästi muuttunut, ja yhtiö kasvanut moninkertaiseksi. Suomen työvoimapula osoittaa, että Kipinän kaltaisille yhtiöille on tarvetta nyt ja tulevaisuudessa 10 vuoden matkaan on mahtunut monenlaista kehitystä ja muutosta. Uudelle vuosikymmenelle lähdetään rohkeasti yritysostolla, jolla vahvistetaan yhtiön asemaa ammattitaitoisen työvoiman tarjonnassa. Samalla vahvistetaan myös rekrytointia Romaniasta. […]


HUVITUS: Vanhan ajan kirjoitelmia\nTeksti: 9lk oppilaita ja Minna Miettinen\nKuvat: 9lk valinnainen kuvataide\n4 X Yhdeksän vuotta peruskoulua\nLauantaina 1.6. koulun lavalle astuu 133 peruskoulunsa päättävää nuorta noutamaan todistuksensa. Tuttuja kasvoja, iloisia ilmeitä, paljon yhteisiä kokemuksia - ja 133 erilaista tarinaa peruskoulusta. Kevään viimeisten kirjoitelmien aiheiden joukossa oli tämänkin jutun otsikko, joka poiki muiden muassa seuraavat koulumuistojen kuvaukset.\nKiitos, kirjoittajat ja kuvittajat, kun jaoitte meille tarinanne!\nAla-asteelle lähdetään yleensä innostuneena ja jännittyneenä. Niin minäkin lähdin. Vanhemmat halasivat eteisessä pientä vaaleatukkaista tyttöä. Tyttö tunsi itsensä onnelliseksi astuessaan ulos talosta. Hän näki pienempien tyttöjen kävelevän eskariin päin ja tunsi itsensä isoksi.\nAla-asteella oli monia vanhoja tuttuja ystäviä. Uusiin kavereihin tutustuttiin helposti. Läksyjäkin tuli ja se oli jännittävää. Tytön koulu vaihtui toisen luokan aikana. Tytön perhe muutti. Ensimmäisenä päivänä omassa kodissa syötiin pitsaa pahvilaatikoiden päältä. Tyttö ja hänen pikkusisko nukkuivat nyt eri huoneissa. Koulu, jota Tyttö alkoi käydä, oli paljon pienempi kuin edellinen. Kun tyttö kävi ensimmäisen kerran tutustumassa siihen, hän meinasi kysyä mistä pääsee yläkertaan. Tytön onneksi hän ei kysynyt, koska yläkertaa ei edes ollut.\nKoulu oli täynnä uusia ihmisiä. Ensimmäisillä välitunneilla juostiin pyöräkatosta ympäri, leikkien poliisia ja rosvoa. Tyttö opetti muille, kuinka kieppua rekkitangolla tehden apinoita ja simpansseja. Hän oli ylpeä siitä, että osasi jotain, mitä muut eivät. Edellisessä koulussa kaikki tytöt olivat osanneet kieppua siinä. Vuodet menivät nopeasti ohi ja luokkahuoneet ja opettajat vaihtuivat. Koulu alkoi tuntua vaikeammalta, mutta se oli edelleen mukavaa. Tarrakirjat olivat jo pienempien tyttöjen juttuja. Luokassa alettiin vaihdella tietäviä katseita oppilaiden kesken. Ihastukset ja kaverit vaihtuivat.\nLuokkahenki oli aina ollut hyvä. Se oli yksi syy, miksi Tyttöä alkoi jännittää. Nimittäin yläaste oli seuraava uusi vaihe Tytön elämässä. Luokka ja koulu vaihtuisivat ja uusiin ihmisiin pitäisi tutustua. Viimeiset ala-astediskot, opettajan vitsit ja luokkaruokailut. Viimeiset kiikkupolttispelit auringon paistaessa pihalla, viimeiset nauruntäytteiset käsityötunnit ja viimeiset koulumatkat pyörällä.\nKesäloma meni nopeasti kavereiden kanssa rannalla. Tyttöä jännitti astua ensimmäisen kerran isoon bussiin. Piti vielä sanoa kuskille, että korttia ei vielä ollut. Koulu oli ensin hirveän iso ja sokkeloinen paikka. Luokkia piti etsiä kauan ennen kuin ne löytyivät. Ihmisiä oli paljon enemmän ja luokkahenki oli paljon huonompi. Uusiin ihmisiin tutustuminen vei paljon enemmän aikaa.\nSeitsemäs luokka oli aika raskasta ja vaikeaa aikaa tytölle. Ulkonäköpaineet olivat kovat. Tyttö tunsi, ettei kuulunut luokkaansa, ei kuulunut koko kouluun. Yksinäisyyden tunne vaihtui seitsemännen luokan lopulla. Kahdeksas luokka oli paljon hauskempaa aikaa. Tyttö sai paljon oikeita, ihania ystäviä. Koulu meni huonommin kuin ala-asteella. Jokin Tytössä oli muuttunut. Tytöstä tuli paljon itsevarmempi ja vahvempi. Enää ilkeät katseet käytävällä eivät vaikuttaneet tyttöön. Katseille naurettiin kaveriporukan kanssa yökylässä.\nNyt yhdeksäs luokka on loppumassa. Tyttö tuntee olonsa haikeaksi, mutta myös innostuneeksi. Toivottavasti Tytön opiskeluvuodet jatkuvat yhtä onnellisena, kuin peruskoulussa.\nOlipa kerran pyöreä pieni, naiivi ja elämäniloinen poika joka oli innoissaan uusista haasteista ja seikkailuista joita hänelle oli luvassa koulussa, mutta asia oli aivan toinen koulu oli erittäin suuri pettymys. koulu oli minulle liian kontrolloitua Ensimmäisellä luokalla verrattuna esikouluun, joka oli vapaata ja hauskanpitoa. jonkun ajan päästä aloin tottua tähän ikuiseen Babylonin oravanpyörään. Jo toisella luokalla olin muuttunut lammasmaiseksi ja pakkomielteiseksi koulusta koulumenestykseni oli mainio. Olin luokkamme paras, mutta vapaa-aikani meni lukiessa, luulin silloin ,että olen jollain tasolla älykäs tai viisas.\nMutta jälkeenpäin mietin, että miten tyhmä ja naiivi olin silloin. Tämä on ehkä syy miksi nykyään halveksun lapsia. Kolmosluokalla tilanne oli sama, mutta neljännellä luokalla koulu ei enää kiinnostanut minua. Koska aloin tajuta ,että miksi tein koulun eteen töitä: en miksikään. Sen jälkeen en enää lukenut, vaan laiskottelin ja tuhlasin aikaani johonkin turhanpäiväisyyksin kuten tietokonepelien pelailuun ja television katseluun. Sama jatku koko vitosluokan ja arvosanani romahtivat , aloin saamaan kokeista kutosia ja vitosia. olin sinisilmäinen poika enkä uskaltanut näyttää kokeita kotona ja kohdata laiskuuteni seurauksia. Joten aloin saamaan paljon unohduksia josta meidän koulusta sai jäki-istuntoa. joten istuin koulun jälkeen melkein joka päivä joka ei ollut kovinkaan mielekästä. Kuutosluokalla tyhmyyteni iski minuun ja aloin miettiä: miksi en lue ? Ja miksi kyseenalaistan systeemiä. Aloin jälleen lukemaan ja arvosanani nousivat todella hyvään malliin.\nYlä-asteella oli minulle suuri yllätys kuinka mielekästä koko homma oli. Meitä ei enää pidetty ärsyttävinä pieninä lapsina joitenka mielipiteillä ei ollut mitään merkitystä, vaan meitä kuunneltiin. Seiska ja kasiluokalla minun kouluintoni oli heikko ja en lukenut mihinkään kokeisiin ja se näkyi: Arvosanani taas romahtivat huonoihin / keskinkertaisiin lukemiin. Vaikka opetus oli mielenkiintoisempaa kun ala-asteella. Sain uusia hyviä ystäviä ylä-asteella. Ysiluokalla taas tajusin, että minunhan kannattaa ruveta lukemaan, jotta saisin kohtalaisenhyvän lopputodistuksen ja pääsisin siihen jatko-opintopaikkaan mihin haluan. Numeroni alkoivat taas nousta, mutta seuraavan kolmen vuoden asuinpaikkani ja opiskelupaikkani on joittenkin yksittäisten opettajien käsissä.\nKoulutaipaleeni on ollut mutkikas ja sekava, aina ei ole ollut helppoa. Mutta tämä ei ole jälkeenpäin ajateltuna ollut huono homma oikeastaan, se vaan on kasvattanut luonnettani. Enkä usko että kouluni tähän loppuu, koska hain lukioihin ja aion sitäkin pidemmälle, ehkä jopa yliopistoon, jos lukioni onnistuu hyvin. Aioin hakea insinööriksi.\nAloitin loisteliaan koulu-urani Rytkyn ala-asteella. En ollut yksi niistä hämmentyneistä lapsista, jotka aloittivat opiskelunsa uudessa paikassa. Olin aloittanut vuosi aiemmin eskarin samassa paikassa ja nyt oli aloittamassa yhdeksänvuotista peruskoulua. Meitä oli noin kuusi henkilöä luokalla. Koulu oli niin pieni, että ykkös- ja kakkosluokka olivat samoissa tiloissa, kuten kaikki muutkin luokat. Ainoa asia minkä muistan opiskelusta, oli että opetettiin aakkoset ja lukemaan. Ensimmäinen ja toinen luokka on edelleen hämärinä ajatuksina päässä eli ei ole hirveämmin mielikuvaa.\nSeuraavat luokka-asteet olivat toimintaa. Alkoi tapahtua. Ensimmäistä kertaa opettaja huusivat. Välillä oli pieniä selkkauksia, jotka saivat opettajankin itkemään, mutta onneksi niistä selvittiin vähällä. Se loistelias koulu-ura huomattiin silloin. Kuutosia tuli kokeista, vaikka kuinka yritin. Silloin lukeminen ei sopinut minulle, mutta yritys oli kovaa. Ei sitä uskottu. Tykkäsin touhuta kaikkea muuta esim. halusin pelata jalkapalloa. Noina aikoina minä aloitin myös jalkapalloharrastuksen.\nViides ja kuudes luokka oli hieman samanlaista, kuin kolmos ja nelos luokka. Ei kiinnostanut edelleenkään. Liikunta oli ainoa asia, mikä meni putkeen. Jalkapallossa nousin parempaan joukkueeseen, mikä myös vei vielä enemmän aikaa. Timo raivosi aina tunneilla Tomille, joka hölötti omia asioita. Silloin minäkin aloin kyllästyä kouluun. En silloin jaksanut olla edes tunnilla kunnolla ja olin silloin yksi niistä hölöttäjistä.\nAla-asteen opiskelu oli aina yhtä samanlaista. Yksi kappale per oppitunti. Sama huono opettaja joka tunti. Silloin ei ymmärtänyt vielä, että opiskelu oli helppoa. Kolme vuoden päästä oli vielä rankempaa. Mutta ei tuosta ala-asteen hölläilystä mitäänhaittaakaan ollut. Kyllä niillä kutosilla pärjäsi yläasteella. Onneksi silloin muuttui asenne opiskeluun.\nYläasteen alku oli hieman hämmentävää. Siirryin 50 oppilaan koulusta 500 oppilaan kouluun. Opettajia tuli lisää ja uusia kavereita. Silloin pidin kouluun menemisestä. Se oli mukavaa aikaa. Koulunkäynti oli silti vielä hieman hukassa. Silloin kävin koulussa vain siksi, että näkisi ystäviä ja saisi pitää hauskaa. Oli puhuttu, että vastuuta tulisi lisää ja opiskelu olisi hankalampaa, mutta ei työtä loppujenlopuksi tullut niin paljon, kun peloteltiin. Tai sitä ei itse huomannut. Välitodistus ja todistus eivät edelleen olleet kummoisia ja silloin myös suunnittelin meneväni amiskaan.\n8. luokka oli muutos opiskelun kannalta. Ennen luokan alkua puhuin vanhempien kanssa, että nyt pitää saada numerot nousemaan. Yllättäen ne myös nousivat. Opiskelu alkoi maistua ja pärjätä kokeissa. Jostain oli karsittava. Vaihdoin joukkuetta sellaiseen, joka ei ollut yhtä hyvä ja harjoitteli vähemmän, mutta ei tuo hirveästi haitannut. Onneksi heräsin tuolloin opiskelemaan. Olisi ollut hankalaa enää näin 9. luokalla nostella numerot siedettävälle tasolle. Todistuksen saatuani se oli noussut melkein numerolla edelliseen kevättodistukseen verrattuna. Silloin olin todella tyytyväinen työhön, jota olin tehnyt koko pitkän, hirveän vuoden. Silloin myös alkoivat selkeytyä tulevaisuuden suunnitelmat. Ne haaveet ovat edelleen lukio tai lopullinen päämäärä lentokonemekaanikko.\nViimeinen lukuvuosi peruskoulua alkoi huonosti. Opiskelu ei kiinnostanut, mutta onneksi ei laskenut kuin lehmän häntä. Jaksoin tehdä niin duunia, kuin pystyin. On tämä viimeinen luokka aika mittaileva vuosi. Halutaan testata miten hyvin ollaan opittu jne. Se ei sovi minulle, kun tungetaan vielä lisää kokeita joukkoon. Tuntuu välillä, etteivät opettaja ymmärrä, miten paljon tässä on hommaa. Sanotaan, että nyt on viimeinen aika panostaa, mutta se on hankalaa panostaa kaikkeen samaan aikaan. Omasta mielestä pitäisi olla selkeät koeviikot. Isoin vuori minulla on kivuta ajat, jolloin on paljon läksyä plus kokeet. En voi enää panostaa läksyihinkään niin hyvin, kun pitää käyttää aikaa lukemiseen. Mutta loppujen lopuksi kyllä tästä selvitään.\nYhdeksän vuotta on ollut tuskaa, kiirettä, väsynyttä, tympivää ja tylsää, mutta on siinä ollut valoisat puolet. On ollut hauskaa, iloista, pirteää ja opettavaa meininkiä. On näistä ollut enemmän hyötyä kuin haittaa. Nyt jäädään enää jännittämään, mitä tulee virallisissa papereissa näkymään.\nOnko väärin sanoa, että parhaiten muistan peruskoulusta asioita, jotka eivät liity opiskeluun ollenkaan? Kansainvälisesti mitattuna huippuluokkaa oleva koulutus jää toissijaiseksi, kun ajattelen kuluneita yhdeksää vuotta.\nSe on pitkä aika, pirullisen monta pulpetin takana vietettyä tuntia. Luulisi sen olevan ihan ymmärrettävää, etteivät ne meitä maailman sivistyneimmiksi kehittäneet tuhannet oppitunnit voita muistoina kaikenlaisia retkiä, projekteja ja muita väripilkkuja tasapaksussa arjessa.\nAla-asteella olin englanninkielisellä luokalla. Luokkaretkemme oli mahtava, vaikka emme päässeetkään Metsäkartanoa pidemmälle. Okei, teimme myös päiväretken Jyväskylään, kun saimme taivuteltua opettajan järjestämään kanssamme huipputuottoisaksi osoittautuneen diskon.\nPelasimme välitunnit usein rappupolttopalloa. Ulos oli aina armoton kiire; "vika viivalla jää!" Silloin, kun syystä tai toisesta vietimme välitunnit luokassa, opettajanpöydältä takapulpettiin ja takaisin lenteli amerikkalainen jalkapallo tai lievästi sanottuna kärsinyt pehmonalle. Luokassa vallitsi Pepsi Maxin kirous, sillä kyseinen juoma sai aina aikaan jännittäviä hetkiä herkku-pelipäivinä, vähintäänkin silloin, kun jonkun märkä pelikonsoli joutui elvytettäväksi. Kevään viimeisinä päivinä vedimme aina pulpetit luokan reunoille ja pelasimme diskomurhaajaa.\nRajalasta Minariin siirtyminen oli iso askel. Ei ollut kyse vain siitä, että tittelistä 'alakoululainen' meni kaksi ekaa vokaalia vaihtoon. Ihan uutta ja outoa oli se, että pitikin kantaa kaikki kirjat mukana luokasta toiseen. Ei ollutkaan enää sitä omaa pulpettia, joka muistutti tosin ala-asteen lopuilla enemmän kaatopaikkaa. Eka- ja tokaluokilla opettajamme jätti pulpettiin erilaisia lappuja sen mukaan, miten siistejä ne olivat. Kun opettaja vaihtui, laput jäivät ja samalla se pulpetin siivous jotenkin kummasti unohtui.\nOutoa oli myös opiskella suomeksi. Kaikki kirjat olivat suomeksi, opettajat puhuivat suomea. Arkista, mutta ex-enkkuluokkalaiselle outoa. Hassua oli sekin, että osasivat soittaa. Ala-asteella pianotuolista tappeli juuri ja juuri kolme ihmistä.\nYläaste on ollut mahtavaa aikaa. En tiedä, mikä ajoi minut jättämään kivan luokan ja hakemaan täysin epäröimättä musiikkiluokalle, ainoana kavereistani. Kai se on sitä, mitä myös vaistoksi kutsutaan, sillä en ole katunut sekuntiakaan. Yläastevuosien parhaimmistoa ovat olleet yhteisten keikkojen lisäksi oppilaskunnan kevätretki sekä oppilasvaihto ja työharjoittelu Saksassa. Paljon muutakin on jäänyt mieleen. Formulapelit matikantunnilla, vitsiksi muodostuneen ranskankirjan absurdit tarinat, suklaapalkinnoilla pelattu ruotsintuntien bingo, kuorolaulut ihan kaikkialla musiikinluokan ulkopuolellakin.\nPeruskoulu on ohi ennen kuin huomaankaan. Vasta tänä vuonna olen alkanut tajuta, että koulu onkin ollut ihan jees. Vaikka aina ei olisikaan huvittanut lähteä koulumatkalle tai tarttua annettuihin tehtäviin, päällimmäisenä on jäänyt mieleen lähinnä positiivisia kokemuksia. Ja vaikka ne kokemukset liityvät suurimmaksi osaksi kaikkeen muuhun kuin koulutyöhön, olen varma, että vielä jossain vaiheessa elämää saa huomata, että on siitä opiskelustakin jotain jälkiä jäänyt päähän.


Myydään: Wrecking Ball -kiertuevalokuvakirja - ThisHardLand\nMyydään: Wrecking Ball -kiertuevalokuvakirja\nViesti Kirjoittaja Riku » 04.04.2014 17:45\nBruce Springsteen & the E Street Band - Wrecking All Over Europe - valokuvakirja\nBruce-aiheisen valokuvakirjatrilogiani viimeinen teos ilmestyy viikkojen 16/17 aikana.\nKoko noin A4 pysty\nRajoitettu, numeroitu 100 kpl painos\nHinta 60 € / kirja\nToimituskulut 7 € / kirja (9 €/2 kirjaa, 10 €/3 kirjaa tai enemmän)\nNouto mahdollinen Helsinki/Turku -akselilla erikseen sovittuina.\nEtukäteismaksulla joudutaan tässäkin pelaamaan. Paluuyksityisviestissä saapuvat maksuohjeet = tilinumero.\nMyös noutotilaukset maksetaan etukäteen tilille.\nJos olet jo lähettänyt tilauksen saat lähiaikoina tilinumeron.\nRe: Myydään: Wrecking Ball -kiertuevalokuvakirja\nViesti Kirjoittaja Liisa S » 04.04.2014 19:40\nMaksettu. Sovitaan mahdollisia kirjannoutotreffejä sitten kun sinulla on kirjat käsillä ja tiedät aikatauluistasi. Nimmarilla tietenkin haluan, mutta ajattelin että valokuvaaja saa sainata sen kirjan sitten mun silmieni alla!\nViesti Kirjoittaja Sandy » 06.04.2014 10:11\nMaksettu, laitoin yksärillä noita noutokommervenkkejä\nViesti Kirjoittaja Riku » 06.04.2014 15:53\nKirja on nyt luovutettu käsistäni tuotantoon.\nSitten vaan tilauksia tekemään niin pääsen pääsiäisenä (toivottavasti) pakkaamaan niitä.\nJa kuten todettua on niin trilogian viimeinen osa on nyt tehty.\nLisää ei tule, joten se on nyt tai ei koskaan.\nViesti Kirjoittaja Riku » 10.04.2014 16:45\nKoekappale kädessä ja hyväksytty tuotantoon.\nEnsimmäinen erä valmistuu ensi keskiviikkona, joten pääsiäisenä pääsen pakkaamaan teille kirjoja, mikäli ei satu mitään yllätyksiä matkalla.\nYli puolet on jo tilattu, mutta vielä ehtii YV:llä mukaan.\nViesti Kirjoittaja Riku » 22.04.2014 12:32\nMaksetut kirjat ovat nyt postissa.\nSaapunee suoraan antamaanne osoitteeseen torstaina(?).\nJA vielä on halukkaille kirjaa tarjolla.\nViesti Kirjoittaja Riku » 22.04.2014 16:09\nEnsimmäiset kappaleet on nyt myös jo noudettu.\nMielenkiinnolla odotan kommenttejanne.\nViesti Kirjoittaja Liisa S » 22.04.2014 19:18\nKirja noudettu ja hyvin pikaisesti lukaistu (siis katseltu, ei siinä sitä lukupuolta turhaan ollut) kotimatkalla. KAUNIITA kuvia, mutta enpä kyllä muuta odottanutkaan! Kuvien järjestely on aika kiinnostavalla tavalla tehty, aluksi ihmetytti mutta pidemmälle selatessa miksipä ei just näin. Hyvä että on ne kuvanumerot, pitää myöhemmillä lukukerroilla katsoa mistä mikin kuva tarkalleen on vaikka aika monta tilannetta tunnistinkin niiltä keikoilta, joilla itse olin. Onko siellä missään tietoa, mitkä ovat sun ja mitkä Tuomaksen kuvia? Jälkimmäisiä on ainakin Kilkennyt, koska ethän sinä ollut siellä mutta Tuomas oli.\nMonta kuvaa oli joista todella tykkäsin, mutta nyt en ehdi käydä niitä läpi. Mutta ainakin ilmekuvia oli kivasti, ja Jake oli hyvin esillä monta kertaa! Muutakin bändiä oli näytillä kiitettävästi. (Ja kiitos kivasta rupattelutuokiosta Rikulle.)\nViesti Kirjoittaja Franky » 23.04.2014 8:00\nPikaisella vilkuilulla ei missään näkynyt tietoa siitä, kuka oli minkäkin kuvan ottanut. Sinun täytynee Liisa haastatella Rikua tai Tuomasta asiasta. Mutta eihän Riku tosiaan vissiin ollut siellä Kilkennyssä.\nViesti Kirjoittaja Riku » 23.04.2014 8:20\nKommentoin noita kirjaan liittyviä juttuja sitten kun kirjat ovat saapuneet postinkin kautta perille teille niin pysyy pieni yllätysmomenttikin ja en ollut Kilkennyssä (keikoilla siis).


Asiamiehen ja avustajan esiintymiskielto - Minilex\nAsiamiehen ja avustajan esiintymiskielto\nHallintoasiassa saa käyttää asiamiestä ja avustajaa. Asiamiehen on pääsääntöisesti esitettävä valtakirja tai muulla luotettavalla tavalla osoitettava olevansa oikeutettu edustamaan päämiestä. Joissain tapauksissa asiamies tai avustaja voi olla tehtäväänsä sopimaton. Tällöin viranomainen voi kieltää tätä esiintymästä asiassa siinä viranomaisessa. Esiintymiskielto on asia- ja viranomaiskohtainen. Kielto koskee siis esiintymistä kyseisessä asiassa ja ainoastaan kiellon antaneessa viranomaisessa. Kiellosta on ilmoitettava päämiehelle ja varattava tälle tilaisuus uuden asiamiehen tai avustajan hankkimiseen.\nEsiintymiskieltoa koskevaan päätökseen saa hakea erikseen muutosta valittamalla. Valitus tehdään siihen viranomaiseen, jonka toimivaltaan pääasiassa annettavan ratkaisun muutoksenhaku kuuluu. Kieltoa koskeva muutoksenhaku ei kuitenkaan estä asian käsittelyn jatkamista, ellei muutoksenhakuviranomainen toisin määrää.\n› Asiamiehen ja avustajan hyväksikäyttökielto\n› Asianajajan tai julkisen oikeusavustajan käyttäminen asiamiehenä\n› Kuka voi toimia avustajana tai asiamiehenä?\n› Mikä on asiamies?\n› Mikä on avustaja?\n› Miten asiamies valtuutetaan?\n› Onko asiamiehellä ja avustajalla salassapitovelvollisuus?\n› Saako hallintoasioissa käyttää asiamiestä tai avustajaa?\n› Voiko esiintymiskiellosta valittaa?


Ylipainoisen Otto-kissan huima saavutus - pudotti neljänneksen painostaan pois: ”Salamisiivu kissalle vastaa yhtä sipsipussia” - Lemmikit - Ilta-Sanomat\nYlipainoisen Otto-kissan huima saavutus - pudotti neljänneksen painostaan pois: ”Salamisiivu kissalle vastaa y\nYlipainoisen Otto-kissan huima saavutus - pudotti neljänneksen painostaan pois: ”Salamisiivu kissalle vastaa yhtä sipsipussia”\nJulkaistu: 13.1.2016 8:13\nTässä on suurin pudottaja: 7-vuotias maatiaiskissa Otto. Hämeenlinnalainen Otto vei tittelin ennen järvenpääläistä jackrusselinterrieriä Tyyneä.\nOtto pudotti painostaan lähes 25 prosenttia. Vielä viime heinäkuussa Otto painoi 9,8 kiloa.Kyseessä on Animagi Eläinklinikoiden valtakunnallinen pudottajakilpailu. Sille on tarvetta, sillä on arvioitu, että esimerkiksi kissoista yli puolet on ylipainoisia.– Lemmikeillä on hyvin usein ylipainoa, aivan kuin ihmisilläkin, sanoo painonpudotusohjelman asiantuntija Taina Miettinenhttp://www.is.fi/haku/?search-term=taina+miettinen Animagista.Ylipainoon pystyy vaikuttamaan ruokavaliolla ja liikunnalla, aivan kuten ihmistenkin ylipainoon. Ja samoin kuin ihmisillä, myös eläimillä syynä ylipainoon ovat usein herkut.Miettinen antaa konkreettisen esimerkin: Jos keskikokoinen kissa painaa 4 kiloa ja sille annetaan yksi salamisiivu, se vastaa keskikokoisella aikuisella ihmisellä yhtä sipsipussia.\n– Tätä voidaan miettiä, kun annetaan lemmikeille makupaloja ruokapöydästä. Jos kissakin saa päivittäin salamin siivuja, niin siinä menee helposti ihmisillä sipsipusseja.Ja vastaava esimerkki koirille: Jos koira painaa 15 kiloa ja se saa makupalana juustoa 28 grammaa. Aikuisella ihmisellä tämä vastaisi yhtä hampurilaista.– Juustonsiivujakin koirille mielellään leikellään, mutta se on helposti hampurilaisen arvoinen ihmisellä, Miettinen sanoo.Lemmikeille on olemassa omia painonpudotusohjelmia. Aluksi tehdään tarkastukset ja lasketaan lemmikin ihannepaino. Sitten suunnitellaan ruokavalio.– Eli lasketaan tarkat grammamäärät, kuinka paljon lemmikki saa syödä vuorokaudessa.Ylipaino vaikuttaa lemmikkiin hyvin samalla tavalla kuin ihmiseenkin.– Eläin ei jaksa liikkua ja ylipaino rasittaa niveliä. Toki se vähentää myös elinikää. Niin eläimillä kuin ihmisilläkin ylipaino vaikuttaa moneen muuhunkin asiaan kuin vain siihen, että on pulska.Esimerkiksi Otto-kissa ei enää ylettynyt pesemään itseään. Nyt keventynyt Otto leikkii virkeänä perheen nuoremman kissan Tipsun kanssa. Hyvinvoinnin lisäksi Otto saa urakastaan mainetta ja kunniaa, eli Animagin Ahkerin Pudottaja 2015 –tittelin. Sen lisäksi Otto saa uuteen hoikkaan olemukseensa sopivat terveelliset kissanruuat vuodeksi.\nTuore tutkimus: Omistajan tupakointi on riski lemmikille


NHL-huumoria | Sivu 176 | Jatkoajan keskustelupalsta\n2 368 769\nFirst Edellinen 176 of 178\n26.04.2022 klo 14.19\nReactions: Jnnkvst, Kental, neks0n ja 12 muuta\n29.04.2022 klo 18.32\nMaalipuut tyrmäsivät Rittichin.\nReactions: Lämpö, Breeze Harbour, valkeaori ja 6 muuta\n30.04.2022 klo 03.10\nReactions: Oles, Breeze Harbour, Jimmy McNulty ja 2 muuta\n30.04.2022 klo 03.54\nFloridan tämän yön kokoonpano. Verrattavissa huumoriin..\n30.04.2022 klo 04.31\nEntä Maple Leafsin, Bruinsin ja Avalanchen?\nEi Panthersin kokoonpanossa ole mitään ihmeellistä, mutta itse ottelussa on.\nReactions: Breeze Harbour, larzzon, Mr. Smith ja yksi muu\n30.04.2022 klo 04.49\nOsuiko tulosveto kohdalleen? :)\n30.04.2022 klo 05.12\nEn harrasta lottoa.\nGretzky antaa vanhalle The Office-vitsille uuden twistin.\nReactions: mikko600, Manazeri, FASlapsi ja yksi muu\n06.05.2022 klo 09.36\nSubban sai 2016 kiekon kurkkuun, mikä vaurioitti hänen äänihuulia. Hän ei pystynyt puhumaan kuukauteen eikä hänen uskottu voivan laulaa enää koskaan. Kuusi vuotta myöhemmin Subban todisti nuo ennusteet vääriksi. Kannattaa lukea koko tarina Malcolm Subban surprises the Sabres and himself by singing national anthem\nReactions: Kumielvis, Breeze Harbour, Jimmy McNulty ja 3 muuta\n06.05.2022 klo 10.06\nVedäpäs ite paremmin.\n07.05.2022 klo 16.16\nReactions: Breeze Harbour, Crank, Mr. Smith ja 6 muuta\n08.05.2022 klo 22.54\nEhdottomasti tän ketjun kamaa\nToivottavasti muisti Jfresh sulkea silmänsä.\n99,7 KB · kertaa luettu: 475\nReactions: Pedretti, Ollakseni ja McPulju\n10.05.2022 klo 19.53\nJa tämä myös tähän samaan keissiin liittyen (olikin jo palstalla toisaalla aiemmin mainittu):\nReactions: Crank, Jimmy McNulty, Merovingi ja yksi muu\n12.05.2022 klo 19.10\nAina silloin tällöin twitteriä selatessa tulee tipahdettua.\nReactions: Creed Bratton, Breeze Harbour, Mr. Smith ja 7 muuta\n12.05.2022 klo 23.52\nDevilsin rebuild ei ole sujunut odotetusti, joten siellä päätettiin valjastaa lisävoimia joukkueeseen.\nReactions: Pica ja Deko\n14.05.2022 klo 07.10\nKreiderille ei videot maistuneet.\nReactions: Jack DiBiase, Snacilep, Breeze Harbour ja 13 muuta\n17.05.2022 klo 12.16\nTämä nauratti jostain syystä niin paljon, että pistää melkeen hävettään: r/sportsarefun - Calgary Flames fans attempting to curse Jake Oettinger, who single-handedly held the Dallas Stars in their playoff series\nLinkki vie videonpätkään, jossa Flames-fanit langettaa kirouksen Jake Oettingerin päälle.\nReactions: Rairama, aessi, Luolis ja 9 muuta\n17.05.2022 klo 13.45\nOn kyllä hauska. Itselle tuli heti tämä klassikko mieleen: Homer Simpson Dancing GIF - Homer Simpson Dancing Jinx - Discover & Share GIFs\nReactions: lake79, Eepi ja Maukka187\n18.05.2022 klo 17.05\nEnsinnäkin menee jo huumorin puolelle, että NHL joukkue pelaa pelinsä muutaman tuhannen ihmisen hallissa.\nNyt sitten kaupan päälle edes mainoksia jäissä ei voi muuttaa, eikä edes logoa keskiympyrässä.\nEi muuta kuin yliopistojengin logolla sitten NHL-kauteen.\n18.05.2022 klo 17.36\nDevils-prospekti Nikita Okhotjuk antaa jo näyttöjä ensi kautta varten.\nReactions: oiler99, Breeze Harbour, 5hole ja 6 muuta\n19.05.2022 klo 12.50\nSutter laittoi jälleen parastaan pressissä.\nReactions: Big Joe, Waldemar, oiler99 ja 13 muuta\n19.05.2022 klo 14.12\nBrady Tkachuk kuuluu kyllä ehdottomasti näiden pudotuspelien hahmoihin myös. Peruskuntokausi ei taida vielä ihan kiivaimmillaan olla.\nReactions: aessi, oiler99, Turder ja 3 muuta\n19.05.2022 klo 15.31\nKojootit saa logoa edes keskiympyrään :D\nReactions: oiler99 ja Breeze Harbour\n19.05.2022 klo 15.32\nBig Bufyglienin kesäkausi käynnissä


Sota, ystävät & pinkit yksisarviset - kansantanssia tämän päivän lasten silmin | Nuorisoseurat\n/ Sota, ystävät & pinkit yksisarviset – kansantanssia tämän päivän lasten silmin\nSota, ystävät & pinkit yksisarviset teos kertoo siitä miltä sota näyttää tämän päivän lasten silmin ja mitä kansantanssi merkitsee lapsille tässä päivässä. Teos saa ensi-iltansa Jyväskylässä 18.5. ja sen pääosaa esittävät ISOn Tanhuujien Prikka-ryhmän tanssijat, jotka ovat iältään 9-12 –vuotiaita. Ajatus teoksesta syntyi keväällä 2018, kun prikkalaisten vanhemmat ideoivat apurahahakemusta uudenlaiselle teokselle tanhusalin pukuhuoneessa. Vanhemmat pohtivat sitä, kuinka vaikea kansantanssin on kilpailla harrastajista kaupungissa, jolla on pitkät perinteet urheiluseuratoiminnassa. Lajille ominainen yhteisöllisyys ja suomalainen tanssiperinne ovat hienoja elementtejä, mutta ne eivät ehkä ole tarpeeksi vetovoimaisia kilpailuvaltteja. Kansantanssiin liitetään myös hyvin vahvoja stereotyyppisiä mielikuvia, eikä lajin kehittyminen ajassa nouse tarpeeksi esiin. Heräsikin kysymys siitä, millaisia merkityksiä lapset itse antavat harrastukselleen ja kuinka perinteeseen pohjaava harrastus oikeastaan kytkeytyy lasten arkeen – vai kytkeytyykö ollenkaan? Päätettiin hakea apurahaa lapsilähtöiselle teokselle, jossa aikuisten oletukset ja määritelmät pyrittäisiin häivyttämään taka-alalle.\nTaiteen edistämiskeskus piti ajatusta lapsilähtöisestä teoksesta ilmeisen hyvänä, sillä apuraha myönnettiin täysimääräisenä . Teoksen toteuttajiksi valittiin tanssinopettaja (AMK) Paula Kettu sekä mediataiteilija Toni Essel. Syksyllä 2018 pidetyssä ensimmäisessä työpajassa lapset pohtivat, miltä kansantanssin eri askelikot tuntuvat ja voisiko niitä voisi käyttää tanssituntien ulkopuolella. Lapset yllättivät aikuiset kertomalla, että kansantanssiaskelikot ovat kyllä mukana niin koulussa kuin muussakin arjessa.Tikkuristi koulun laatoilla oli testattu moneen kertaan ja onnistuipa se hyvin myös mummulan ruutumatolla. Samassa virisi ajatus myös tikkuristin tanssimisesta metsässä, mitä kukaan ei ollut vielä ehtinyt kokeilla. Karjalainen puolijuoksu oli todettu käteväksi niissä tilanteissa, kun juokseminen koulussa on kiellettyä. Myös vaihtoaskelin oli edetty pitkin koulun käytäviä, mutta portaissa sen oli todettu olevan hieman haastavaa. Melkutus toi lapsille mieleen fortnite-tanssin, kun taas hyppyaskelen todettiin selkeästi kuuluvan pinkkien yksisarvisten liikekieleen. Teoksen teemoja lähdettiin hahmottelemaan kysymällä lapsilta, millaiset asiat elämässä tuottavat iloa, mitkä puolestaan huolettavat. Moni lapsi oli huolissaan maailmassa riehuvista sodista ja suurvaltojen johtajien toiminnasta. Iloa taas tuottivat ystävät, perhe, lemmikkieläimet, pelaaminen sekä pinkit yksisarviset. Näiden teemojen ja ajatusten pohjalta syntyi teos Sota, ystävät ja pinkit yksisarviset, jonka ovat käsikirjoittaneet Paula Kettu ja Toni Essel. Teos sijoittuu lapsille luontaiseen ja tuttuun ympäristöön, kouluun. Teoksessa nähtävät tanssikoreografiat ovat Paula Ketun käsialaa, kun taas videoprojisoinnit on suunnitellut ja toteuttanut Toni Essel, yhteistyössä prikkalaisten kanssa.\nTeoksen ensiesitys tullaan näkemään Jyväskylässä Yläkaupungin yö -tapahtumassa 18.5. Seuraavat esitykset nähdään lauantaina 8.6. Lasten Kalenat -tapahtumassa Lappeenrannassa sekä Jyväskylän kesä –festivaaleilla heinäkuussa. Syksyllä esitys tullaan näkemään mm. jyväskyläläisillä kouluilla.\nSeuraa tiedotusta tapahtuman facebook-sivuilla ja tule katsomaan, miltä näyttää kansantanssi tässä päivässä – tämän päivän lasten silmin!\nkansantanssi lapset osallisuus video


Lehtimaja ei jatka oikeusasiamiehenä - Kotimaa - Uutiset - MTV.fi\nLehtimaja ei jatka oikeusasiamiehenä\nJulkaistu 22.10.2001 13:59\n(Päivitetty 23.10.2001 10:46)\nEduskunnan oikeusasiamies Lauri Lehtimaja ei aio enää ilmoittautua uudelle toimikaudelle. Lehtimaja ilmoitti päätöksestään tänään. Runsaat kuusi vuotta oikeusasiamiehen virkaa hoitaneen Lehtimajan toimikausi päättyy tämän vuoden lopussa. -Oikeusasiamiehen työlle on eduksi, että työn tekijät aika ajoin vaihtuvat. Tavoitteita on arvioitava uudelleen, vanhoja toimintatapoja on kyseenalaistettava ja uusia on kokeiltava, Lehtimaja perustelee. Hän vakuuttaa, ettei ratkaisu liity mitenkään korkeimman oikeuden seuraavan presidentin valintaan. Mainos (uutinen jatkuu alla)\nLehtimaja on EY-tuomari Leif Sevonin ohella toinen varteenotettava tarjokas KKO:n nykyisen presidentin Olavi Heinosen seuraajaksi. Tasavallan presidentti Tarja Halonen nimittää uuden korkeimman oikeuden presidentin ensi perjantaina. Näillä näkymin Lehtimaja palaa takaisin vakinaiseen oikeusneuvoksen virkaansa KKO:ssa, mistä hän on ollut virkavapaalla. Uudeksi oikeusasiamieheksi käytettävissä olevia henkilöitä on pyydetty ilmoittautumaan eduskunnan pääsihteerille marraskuun 2. päivään mennessä. (MTV3-STT)\nPoliisijohto huolestui massarikosten surkeasta selvitysprosentista